Ubuzima Yanditswe na: Dusingizimana Remy 19 October 2021\nAbapolisi n’abashinjacyaha bo muri Illinois muri Amerika batangaje,umugabo yanze gusoma undi mugore imbere y’umukunzi we birangira yishwe nyuma y’aho uwatewe utwatsi yafashe imbunda y’uyu mugabo amurasa mu gatuza.\nKu wa mbere, Claudia Resendiz-Florez w’imyaka 28 yafunzwe azira urupfu rwatewe no kuirasa James Jones w’imyaka 29. Uyu mugore ngo yemeye ubu bwicanyi, bwabaye mu ijoro ryo ku wa kane mu rugo rw’ahitwa i Rolling Meadows, mu majyaruguru ya Chicago.\nPolisi ntiratangaza amakuru arambuye kuri iki kibazo, ariko abashinjacyaha bo mu ntara ya Cook bavuze ibirego bitandukanye mu rukiko ku wa gatandatu.\nIkinyamakuru Chicago Sun-Times cyatangaje ko Resendiz-Florez, uherutse kwimukana n’uriya mugabo n’umukunzi we, yari kumwe n’umugabo n’umugore mu ijoro ry’ubwicanyi ubwo yasabaga Jones kumusoma. Ubushinjacyaha bwavuze ko Jones yanze, ahubwo, arahindukira asoma umukunzi we.\nNibwo ukekwaho ubwicanye yarakaye maze akura imbunda ye ku ntebe yari hafi aho, nk’uko kiriya kinyamakuru kibitangaza. Ubuyobozi bwavuze ko uyu mugore yahise arasa isasu rimwe ryafashe Jones mu gatuza.\nUmukunzi wa nyakwigendera yahamagaye 911, ariko uwarashwe ntiyashobora kurokoka.\nResendiz-Florez yatawe muri yombi nta yandi mananiza ashinjwa ubwicanyi bwo mu rwego rwa mbere. Biteganijwe ko azasubira mu rukiko ku wa kabiri.